Navodila za pripravo vse potrebne dokumentacije iz 
področja varstva osebnih podatkov

V okviru priprave potrebnih aktov za ureditev področja varstva osebnih podatkov so pripravljeni naslednji akti:
1. Pravilnik o zavarovanju osebnih podatkov, s prilogami 1 do 9
2. Notranja pravila glede razvrščanja in hrambe zdravstvene dokumentacije, s prilogo Enotni klasifikacijski načrt, s prilogo
3. Vzorec pogodbe za pogodbeno obdelavo podatkov z zunanjimi sodelavci, s prilogo
4. Ocena tveganja (ki bo pripravljena do 15.04.2018) – ni zakonsko obvezen, je pa priporočljiv akt (tudi Informacijski pooblaščenec ga priporoča), namenjen varstvu pred morebitnimi incidenti na področju obdelave osebnih podatkov.

***

1. Pravilnik o zavarovanju osebnih podatkov, s prilogami 1 do 9

Pravilnik je pripravljen za splošno uporabo za zasebne izvajalce zdravstvene dejavnosti s koncesijo ali brez koncesije, na primarnem ali sekundarnem nivoju. V uvodnem delu izvajalec vpiše svoje podatke ali celo odtisne žig. V zaključnem delu pravilnika, na zadnji strani, ga izvajalec podpiše in po potrebi odtisne žig.

VSE Priloge 1 do 9 izvajalec žigosa in podpiše ter na zgornjem delu vsake listine vpiše svoje podatke ali odtisne žig. 
[bookmark: _GoBack]Priloge 1 do 4 predstavljajo izjave. 
Priloge 6, 7 in 8 so tabele, v katere se beležijo posamezne obdelave osebnih podatkov. 
Priloga št. 9 vsebuje Katalog zbirk osebnih podatkov in tudi posamezne zbirke osebnih podatkov, ki so del kataloga.
Prilogo št. 9 k Pravilniku o zavarovanju osebnih podatkov je potrebno javno objaviti (zadostuje objava na oglasni deski v ambulanti) 

Vsi dokumenti so v formatu Word, zato jih lahko izvajalec po potrebi vsebinsko spreminja in odvzema ali dodaja posamezne evidence zbirk podatkov v Katalog zbirk podatkov. 

Lahko pa se v primeru kakršnih koli vprašanj izvajalec obrne na Pooblaščeno osebo za varstvo osebnih podatkov. 

2. Notranja pravila glede razvrščanja in hrambe zdravstvene dokumentacije

Notranja pravila izvajalec na koncu akta žigosa in podpiše. V uvodnem delu na prvi strani vpiše svoje podatke ali odtisne žig. 
Priloga Enotni klasifikacijski načrt se ne podpisuje in se jo samo priloži k Notranjim pravilom.

3. Vzorec pogodbe za pogodbeno obdelavo podatkov z zunanjimi sodelavci

Pogodba je pripravljena vzorčno, za vse primere ureditve pogodbene obdelave podatkov s tretjimi in predstavlja dopolnitev že predhodno sklenjene pogodbe izvajalca s tretjim. 
Ta pogodba dopolnjuje prvotno sklenjeno pogodbo in ureja pravila in postopke ravnanja pogodbenega obdelovalca z osebnimi podatki, katerih upravljavec je izvajalec zdravstvene dejavnosti. 
Priloga k pogodbi je tudi opis namena in tehničnih sredstev, ki se priporočajo pogodbenemu obdelovalcu, da jih izvaja. Prilogo ob sklenitvi priloge podpišeta obe pogodbeni stranki. S sklenitvijo pogodbe in podpisom prilog je zagotovljeno pravilom, ki jih mora upoštevati izvajalec po Evropski uredbi pri obdelavi osebnih podatkov s tretjimi osebami. 

V primeru kakršnih koli vprašanj ali nejasnosti, se lahko izvajalci obrnejo neposredno na odvetnico Simono Marko, ki je pripravila predmetne podlage na podlagi sklepa IO Strokovnega združenja zasebnih zdravnikov in zobozdravnikov Slovenije.

